钦定古今图书集成/明伦汇编/氏族典/第302卷 > 梁应龙
## 钦定古今图书集成/明伦汇编/氏族典/第302卷 > 梁应龙

按《万姓统谱》：应龙，博人，贫而好学，尝欲市书而困于
钱，辄惋惜，其母怪而问焉，告以故，母解所服簪珥与
之。登嘉熙二年进士第，时榜下有落第者皆哭，应龙
亦哭。或问之，答曰：“本欲苟禄养亲，今侥幸一第，而亲
已没，是以悲耳。”性不嗜进取，历仕广西二十年，始改常德佥判以归。惠倅单崔明者，尝学于应龙，至是盛
饰车骑往拜之，应龙不怿。自是崔明造其庐，必屏道
从，其严毅如此。